S11 ผลงานโดดเด่น
ภาพรวมอุตสาหกรรมรถจักรยานยนต์ในปี 2558 จะเติบโตขึ้นจากปีที่ผ่านมา เนื่องจากภาพรวมเศรษฐกิจในประเทศมีทิศทางที่ดีขึ้น พร้อมนโยบายและโครงการต่างๆ ของภาครัฐที่มีการสนับสนุนให้ภาคครัวเรือน มีกำลังซื้อเพิ่มขึ้นจะส่งผลต่อ S11 ซึ่งเป็นผู้ประกอบธุรกิจให้บริการสินเชื่อเช่าซื้อรถจักรยานยนต์ 
25 เม.ย. 2558

ภาพรวมอุตสาหกรรมรถจักรยานยนต์ในปี 2558 จะเติบโตขึ้นจากปีที่ผ่านมา เนื่องจากภาพรวมเศรษฐกิจในประเทศมีทิศทางที่ดีขึ้นเรื่อยๆ พร้อมกับมีนโยบายและโครงการต่างๆ ของภาครัฐที่มีการสนับสนุนให้ภาคครัวเรือน โดยเฉพาะกลุ่มรากหญ้ามีกำลังซื้อเพิ่มขึ้น
ผลดังกล่าวจะส่งผลต่อ บริษัท เอส 11 กรุ๊ป จำกัด (มหาชน) หรือ S11 ซึ่งเป็นผู้ประกอบธุรกิจให้บริการสินเชื่อเช่าซื้อรถจักรยานยนต์ โดยมีกลุ่มลูกค้าเป้าหมายคือบุคคลธรรมดารายย่อยทั่วไป มีรายได้มั่นคงระดับกลางถึงระดับล่าง
ทั้งนี้ รถจักรยานยนต์ที่ให้บริการด้านเช่าซื้อเป็นรถจักรยานยนต์ใหม่ร้อยละ 99 และรถจักรยานยนต์ใช้แล้วร้อยละ 1 โดยส่วนใหญ่มีราคาเฉลี่ยคันละประมาณ 48,000-50,000 บาท เป็นรถจักรยานยนต์ญี่ปุ่นยี่ห้อที่มีความนิยมในตลาด อาทิ ฮอนด้า ยามาฮ่า คาวาซากิ และซูซูกิ โดยกว่าร้อยละ 90 ของรถจักรยานยนต์ที่ทำการเช่าซื้อทั้งหมดเป็นรถจักรยานยนต์ยี่ห้อฮอนด้า
สำหรับการให้บริการสินเชื่อเช่าซื้อของบริษัทจะอยู่ในพื้นที่กรุงเทพมหานครและปริมณฑลที่เป็นตลาดหลัก แต่ในช่วงที่ผ่านมามีการขยายสาขาไปยัง จังหวัดอยุธยา ชลบุรี ฉะเชิงเทรา ระยอง และจันทบุรี เพื่อขยายธุรกิจในภาคตะวันออก ซึ่งการขยายสาขาเพิ่มจะส่งผลให้บริษัทมีรายได้และกำไรโตได้ดี
ขณะที่ผลการดำเนินงานสำหรับปี สิ้นสุดวันที่ 31 ธันวาคม 2557 บริษัทมีรายได้รวมขยับขึ้นมาอยู่ที่ 934.03 ล้านบาท จากงวดเดียวกันของปีก่อน 735.25 ล้านบาท เป็นผลมาจากรายได้ดอกเบี้ยจากสัญญาเช่าซื้อเพิ่มขึ้น ส่งผลให้บริษัทมีกำไรขยับขึ้นมาอยู่ที่ 213.02 ล้านบาท หรือ 0.40 บาทต่อหุ้น จากงวดเดียวกันของปีก่อน 116.31 ล้านบาท หรือ 0.24 บาทต่อหุ้น
อานิสงส์จากผลประกอบการที่ออกมาโตอย่างแข็งแกร่ง พร้อมกับรับข่าวดีว่าสินเชื่อเช่าซื้อรถจักรยานยนต์ยังคงขยายตัวดี เรื่องดังกล่าวอาจเป็นแรงผลักดันให้ราคาหุ้นกลับมาปรับตัวขึ้นอีกครั้ง หลังจากที่มีการปรับตัวลงไปทำจุดต่ำสุดที่ระดับ 8.50 บาท แต่หลังจากนั้นราคาหุ้นค่อยๆ ปรับตัวขึ้นต่อเนื่อง จนราคาหุ้นสามารถมายืนแถวๆบริเวณที่ราคา 12 บาท
ในช่วงนี้ S11 จึงเป็นหุ้นที่นักลงทุนไม่ควรมองข้าม!!
…
 
ผู้ถือหุ้นรายใหญ่
1.บริษัท เอส ชาร์เตอร์ จำกัด 173,984,165 หุ้น 28.38%
2.MR.RICHARD WEE KENG KWOK 67,887,050 หุ้น 11.07%
3.นายศิรวัตร หวั่งหลี 55,014,000 หุ้น 8.97%
4.BSI SA 40,687,300 หุ้น 6.64%
5.MR.EE GUAN HUI GILBERT 38,644,550 หุ้น 6.30%
 
รายชื่อกรรมการ
1.นาย สามารถ จิระดำรง ประธานกรรมการ
2.นายสุรศักดิ์ เข็มทองคำ กรรมการผู้จัดการ
3.นายสุรศักดิ์ เข็มทองคำกรรมการ
4.นายศิรวัตร หวั่งหลี กรรมการ
5.นายริชาร์ด วี เคง กว๊อก กรรมการ